ྭཱ་ལེ།  ཛྭཱ་ལ་ནི།  ཤ་བ་རི་ཤ་བ་རི།  ཤཱ་བ་རི་ཤཱ་བ་རི།  སརྦ་བྱཱ་དྷི།  ཧ་ར་ཎྀ།  ཙཱུ་ཌི་ཙཱུ་ཌི།  ཙཱུ་ཌི་ནི་ཙཱུ་ཌི་ནི།  མ་ཧཱ་ཙཱུ་ཌི་ནི།  ནི་མི་ནི་མི།  ནི་མིནྡྷ་རི།  ཏྲི་ལོ་ཀད་ཧ་ནི།  ཏྲི་ལོ་ཀཨཱ་ལོ་ཀ་ཀཱ་རི།  ཏྲཻ་དྷཱ་ཏུ་ཀ་བྱ་བ་ལོ་ཀི་ནི།  བཛྲ་པ་ར་ཤུ་པཱ་ཤ་མུཏྐ་ར།  ཁཌྒ།  ཤངྑ།  ཙཀྲ།  ཏྲི་ཤཱུ་ལ།  ཙིནྟཱ་མ་ཎི།  མ་ཧཱ་བིདྱཱ་དྷཱ་རི་ཎི།  བདག་ཐམས་ཅད་དུ་གནས་ཐམས་ཅད་དུ་གནས་པ་ན་མ་རུངས་པའི་འཇིགས་པ་ཐམས་ཅད་དང་།  མི་དང་མི་མ་ཡིན་པའི་འཇིགས་པ་ཐམས་ཅད་དང་།  ནད་ཐམས་ཅད་དང་་།  འཇིགས་པ་ཐམས་ཅད་ལས་བསྲུང་དུ་གསོལ།  བསྲུང་དུ་གསོལ་ལོ།  ། བཛྲེ་བཛྲེ་བཛྲ་བ་ཏི།  བཛྲ་པཱ་ཎི་དྷ་རེ།  ཧི་ལི་ཧི་ལི།  མི་ལི་མི་ལི།  ཀི་ལི་ཀི་ལི།  ཙི་ལི་ཙི་ལི།  པི་ལི་པི་ལི།  སི་ལི་སི་ལི།  བ་ར་བ་ར་བ་ར་དེ།  སརྦ་ཏྲ༑  ཛ་ཡ་ལབྡྷཻ་སྭཱ་ཧཱ།  སརྦ་པཱ་པ་བི་དཱ་རི་ཎི་སྭཱ་ཧཱ།  སརྦ་ཏྲ་སརྦ་བྱཱ་དྷི་ཧ་ར་ཎི་སྭཱ་ཧཱ༑  སརྦ་ཏྲ་སརྦ་ཤ་ཏྲཱུན་བྷ་ཡ་ཧ་ར་ཎི་སྭཱ་ཧཱ།  སརྦ་བྷ་ར་ཎི་སྭཱ་ཧཱ།  སྭ་སྟིརྦྷ་བ་ཏུ་མཱཾ་སྭཱ་ཧཱ།  ཤཱནྟིཾ་ཀ་རི་སྭཱ་ཧཱ།  པུཥྟིཾ་ཀ་རི་སྭཱ་ཧཱ།  བ་ལ་བརྡྷ་རི་ཎི་སྭཱ་ཧཱ།  ཛ་ཡ་ཏུ།  ཛ་ཡེ་ཛ་ཡེ།  ཛ་ཡ་བ་ཏི།  ཀ་མ་ལེ།  བི་མ་ལེ།  བི་པུ་ལེ་སྭཱ་ཧཱ།  སརྦ་ཏ་ཐཱ་ག་ཏ་མཱུརྟི་སྭཱ་ཧཱ༑  ཨོཾ་བྷུ་རི་མ་ཧཱ་ཤཱནྟི་སྭཱ་ཧཱ།  ཨོཾ་བྷཱུ་རི་བྷཱུ་རི་བཛྲ་བ་ཏི།  སརྦ་ཏ་ཐཱ་ག་ཏ་ཧྲ་ད་ཡ་པཱུ་ར་ཎི།  ཨཱ་ཡུསྶནྡྷ་ར་ཎི།  བ་ལ་བ་ལ་བ་ལ་བ་ཏི།  ཛ་ཡ་བི་ཛི་ཡེ།  ཧཱུྃ་ཧཱུྃ་ཕཊ་ཕཊ་སྭཱ་ཧཱ།  དབང་བསྐུར་བའི་གཟུངས་ཕྱི་མ་སྟེ་བཅུ་གསུམ་པའོ། །  ། ། ༈བདེན་པ་དང་བདེན་པའི་མཆོག་(《¡¶ཞ》¡ཚིག་)གང་གིས།  ཕྱིར་མི་ལྡོག་པའི་ས་ལ་གནས་པའི་ཚིག་བདེན་པ་རྣམས་དང་འཇིག་རྟེན་གྱི་ཚིག་གི་མཆོག་དང་༑  དགེ་སྦྱོང་རྣམས་ཀྱི་ནང་ན་དགེ་སྦྱོང་སྐྱིད་དེ་བ་ཞེས་བྱ་བ་དང་།  དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ནི་འཇིགས་པ་མི་མངའ་བ།  བག་ཚ་བ་མི་མངའ་བ་སྟེ།  མི་སྐྲག་མི་འབྲོས་ལ་འཇིགས་པ་མེད་ཅིང་༑ (《¡¶ཞ》¡+འཇིགས་པ་དང་།  འཇིགས་པར་བྱེད་པ་དང་བྲལ་བ་དང་)འཇིགས་པ་དང་།  འཇིགས་པར་བྱེད་པ་སྤངས་པ།  སྐྱི་བུང་ཞེས་བྱེད་པ་མེད་པའོ་ཞེས་ཡང་དག་པར་སྨྲ་བས་སྨྲ་བ་ནི།  དུས་སུ་ཡང་དག་པར་སྨྲ་བས་སྨྲ་བ་ཡིན་ཏེ།  བདེན་པ་དང་བདེན་པའི་ཚིག་དེས་མིང་འདི་ཞེས་བྱ་བ་ལ་བདེ་ལེགས་སུ་གྱུར་ཅིགབདེན་པ་དང་བདེན་པའི་ཚིག་གང་གིས་ཚུལ་ཁྲིམས་དང་།  བརྟུལ་ཞུགས་དང་།  དཀའ་ཐུབ་དང་༑  ཚངས་པར་སྤྱོད་པ་ལ་གནས་པ་གང་ཅི་ཡང་རུང་བ་དེ་དག་གི་ནང་ན་ནི།  འཕགས་པ་དགྱེས་པའི་ཚུལ་ཁྲིམས་མཆོག་ཅེས་བྱ་སྟེ།  བདེན་པ་དང་བདེན་པའི་ཚིག་དེས་མིང་འདི་ཞེས་བྱ་བ་ལ་བདེ་ལེགས་སུ་གྱུར་ཅིགགནས་བརྟན་རྒྱལ་པོའི་བུ་ཐུ་བོ་དང་འདྲ་བར་རབ་ཏུ་བྱུང་ནས་(《¡¶ཞ》¡+ཡུན་)རིང་དུ་ལོན་པ་ཚངས་པར་སྤྱོད་པ་མངོན་པར་སྤྱད་པ་རྣམས་ཀྱི་མཆོག་འདི་ལྟ་སྟེ།  དགེ་སློང་ཀུན་ཤེས་ཀཽ་ཌི་ནྱ་དང་།  འདོད་པ་ཉུང་བ་དང་།  སྦྱངས་པའི་ཡོན་ཏན་ལ་གནས་པ་དང་།  ཆོག་ཤེས་པ་རྣམས་ཀྱི་མཆོག་འོད་སྲུངས་ཆེན་པོ་དང་།  ཤེས་རབ་ཆེ་བ་དང་༑  སྤོབས་པ་ཆེ་བ་རྣམས་ཀྱི་མཆོག་ཤ་ར་དྭ་ཏིའི་བུ་དང་།  རྫུ་འཕྲུལ་ཆེ་བ་དང་༑  མཐུ་ཆེ་བ་རྣམས་ཀྱི་མཆོག་མཽང་གལ་གྱི་བུ་ཆེན་པོ་དང་།  ལྷའི་མིག་དང་ལྡན་པ་རྣམས་ཀྱི་མཆོག་མ་འགགས་པ་དང་།  མང་དུ་ཐོས་པ་རྣམས་ཀྱི་མཆོག་ཀུན་དགའ་བོ་དང་།  འདུལ་བ་འཛིན་པ་རྣམས་ཀྱི་མཆོག་ཉེ་བ་འཁོར་དང་།  ཆོས་སྨྲ་བ་རྣམས་ཀྱི་མཆོག་བྱམས་མའི་བུ་གང་པོ་དང་།  བསླབ་པ་ལ་གུས་པ་རྣམས་ཀྱི་མཆོག་སྒྲ་གཅན་འཛིན་དང་།  མལ་ཆ་དང་སྟན་བསྐོ་བ་རྣམས་ཀྱི་མཆོག་གྱད་བུ་ནོར་དང་།  སེང་གེའི་སྒྲ་སྒྲོགས་པ་རྣམས་ཀྱི་མཆོག་བྷ་ར་ངྷཱ་ཛ་བསོད་སྙོམས་ལེན་དང་།  ཁྱིམ་པ་དད་པ་བསྐྱེད་པ་རྣམས་ཀྱི་མཆོག་ནག་པོ་ཆེན་པོ་འཆར་ཀ་དང་།  ལྷ་དང་མིས་མཆོད་པ་རྣམས་ཀྱི་མཆོག་ལེགས་མཐོང་གི་བདེན་པ་དང་།  བདེན་པའི་ཚིག་དེས་མིང་འདི་ཞེས་བྱ་བ་ལ་བསྲུང་བར་བྱའོ།  །  ཡོངས་སུ་བསྐྱབ་པ་དང་།  ཡོངས་སུ་གཟུང་བ་དང་།  ཞི་བ་དང་བདེ་ལེགས་སུ་འགྱུར་བ་དང་།  ཆད་པ་བཟློག་པར་བྱའོ།  ། རྒྱལ་པོའམ།  ཆོམ་རྐུན་ནམ།  མེའམ།  ཆུའམ༑  དགྲའམ།  མི་མཛའ་བའམ།  ལམ་དུ་འགྲོ་བའམ།  ལམ་གོལ་བར་འགྲོ་བའམ༑  གཉིད་ལོག་པའམ།  ར་རོ་བའམ།  བག་མེད་པ་ཐམས་ཅད་ལས་བསྲུང་བར་བྱའོ།  ། བདེན་པ་དང་བདེན་པའི་ཚིག་གང་གིས་སེམས་ཅན་རྐང་པ་མེད་པའམ༑  རྐང་གཉིས་པའམ།  རྐང་བཞི་པའམ།  རྐང་མངས་སམ།  གཟུགས་ཅན་ནམ།  གཟུགས་ཅན་མ་ཡིན་པའམ།  འདུ་ཤེས་ཅན་ནམ།  འདུ་ཤེས་∶¡Ãམེད་(《¡¶ཞ》¡ཅན་མ་ཡིན་)པའམ།  འདུ་ཤེས་མེད་འདུ་ཤེས་མེད་མིན་གྱི་སེམས་ཅན་ཇི་སྙེད་ཡོད་པ་དེ་དག་གི་ནང་ན་ནི།  དེ་བཞིན་གཤེགས་པ་མཆོག་ཅེས་བྱ་སྟེ།  བདེན་པ་དང་བདེན་པའི་ཚིག་དེས་མིང་འདི་ཞེས་བྱ་བ་ལ་བསྲུང་བར་བྱའོ།  །  ཡོངས་སུ་བསྐྱབ་པ་དང་།  ཡོངས་སུ་གཟུང་བ་དང་།  ཞི་བ་དང་བདེ་ལེགས་སུ་འགྱུར་བ་དང་།  ཆད་པ་བཟློག་པར་བྱའོ།  ། བདེན་པ་དང་བདེན་པའི་ཚིག་གང་གིས་འདུས་བྱས་སམ༑  འདུས་མ་བྱས་ཀྱི་ཆོས་ཇི་སྙེད་ཡོད་པ་དེ་དག་གི་ནང་ན་ནི༑  འདོད་ཆགས་དང་བྲལ་བ་མཆོག་ཅེས་བྱ་སྟེ།  བདེན་པ་དང་བདེན་པའི་ཚིག་དེས་མིང་འདི་ཞེས་བྱ་བ་ལ་བསྲུང་བར་བྱའོ།  ། ཡོངས་སུ་བསྐྱབ་པ་དང་།  ཡོངས་སུ་གཟུང་བ་དང་།  ཞི་བ་དང་བདེ་ལེགས་སུ་འགྱུར་བ་དང་།  ཆད་པ་བཟློག་པར་བྱའོ༑ ༑ བདེན་པ་དང་བདེན་པའི་ཚིག་གང་གིས།  ཚོགས་སམ།  འདུས་པའམ།  མང་པོ་འམ།  འཁོར་ཇི་སྙེད་ཡོད་པ་དེ་དག་གི་ནང་ན་ནི།  དེ་བཞིན་གཤེགས་པའི་ཉན་ཐོས་ཀྱི་དགེ་འདུན་མཆོག་ཅེས་བྱ་སྟེ།  བདེན་པ་དང་བདེན་པའི་ཚིག་དེས༑  རྒྱལ་ཁམས་སམ།  ཡུལ་འཁོར་རམ།  གྲོང་ངམ།  གྲོང་རྡལ་ལམ།  གྲོང་ཁྱེར་རམ།  ཁྱིམ་མམ།  ནགས་སམ།  ཞིང་ངམ།  ནད་པ་འདི་ལ་བསྲུང་བར་བྱའོ། །  ཡོངས་སུ་བསྐྱབ་པ་དང་།  ཡོངས་སུ་གཟུང་བ་དང་།  ཞི་བ་དང་བདེ་ལེགས་སུ་འགྱུར་བ་དང་།  མཚམས་གཅད་པར་བྱའོ།  ། འབྱུང་པོ་ཐམས་ཅད་བཟློག་པར་བྱའོ༑ ༑ གཟི་བྱིན་(《¡¶ཞ》¡བརྗིད)འཕྲོག་པ་རྣམས་བཟློག་པར་བྱའོ།  ། བདེན་པ་དང་བདེན་པའི་ཚིག་གང་གིས།  བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ངས།  འདོད་ཆགས་དང་།  ཞེ་སྡང་དང་།  གཏི་མུག་ཟད་པར་བྱ་བའི་ཕྱིར།  ཆོས་ཀྱི་ཕུང་པོ་བརྒྱད་ཁྲི་བཞི་སྟོང་བསྟན་པ་དང་༑  བཤད་པ་དང་།  བརྗོད་པའི་བདེན་པ་དང་བདེན་པའི་ཚིག་དེས་མིང་འདི་ཞེས་བྱ་བའི་ནད་བཞི་བརྒྱ་རྩ་བཞི་ཟད་པར་གྱུར་ཅིགམེད་པར་གྱུར་ཅིགཞི་བར་གྱུར་ཅིགརབ་ཏུ་ཞི་བར་གྱུར་ཅིག་སྭཱ་ཧཱ།  བདེན་པའི་སྟོབས་ཀྱིས་བསྲུང་བ་སྟེ་བཅུ་བཞི་པའོ། །  ། ། ༈ནད་པའི་ཟས་དང་།  སྐོམ་དང་།  སྨན་རྣམས་ཀྱང་རིག་སྔགས་འདིས་བཏབ་སྟེ་སྩལ་བར་བགྱིའོ།  ། རྫོགས་སངས་རྣམ་པར་སངས་རྒྱས་ཚེ།  །  འཇིག་རྟེན་སྐྱོང་བས་ཕྱོགས་བཞི་ནས།  ། སྣོད་བཞི་དག་ནི་བླངས་ནས་སུ།  ། བདེ་བར་གཤེགས་ལ་ཕུལ་བ་དང་།  ། མཐུ་ཡིས་གཅིག་ཏུ་སྤྲུལ་མཛད་པ།  ། ལྷ་ཡི་སྣོད་མཆོག་དེ་དང་ནི།  ། བདུད་རྩི་འདྲ་བའི་སྨན་གྱི་རྣམས།  ། སྟོན་པའི་ཕྱག་ན་བསྣམས་གྱུར་པ།  ། བདེན་པའི་ཚིག་ནི་དེ་དག་གིས།  ། སྨན་རྣམས་བདུད་རྩིར་འགྱུར་བར་ཤོག། དེ་བཞིན་ལྷ་མོ་འཕྲོག་མ་ཡིས།  ། ལྷ་རྫས་དགེ་བ་ཨ་རུ་ར།  །  བླངས་ནས་སྟོན་ལ་རབ་ཕུལ་བ།  ། བདུད་རྩི་འདྲ་བའི་སྨན་གྱི་རྣམས།  ། བདེན་པའི་ཚིག་ནི་དེ་དག་གིས།  ། ནད་པ་རྣམས་ཀྱི་ནད་སེལ་ཅན།  ། ཉེས་པ་ཐམས་ཅད་འཕྲོག་བྱེད་པ།  ། སྨན་རྣམས་བདུད་རྩིར་འགྱུར་བར་ཤོག། སངས་རྒྱས་རྣམ་གཟིགས་གཟི་བརྗིད་དང་།  ། གཙུར་ཏོར་ཅན་གྱི་སྟོབས་རྣམས་དང་།  ། ཐམས་ཅད་སྐྱོབ་ཀྱི་བདེན་ཚིག་དང་།  ། ལོག་དད་སེལ་གྱི་ཏིང་འཛིན་དང་།  ། གསེར་ཞེས་བྱ་བའི་ཡེ་ཤེས་དང་།  ། འོད་སྲུངས་ཀྱི་ནི་རྫུ་འཕྲུལ་དང་།  ། ཤཱཀྱ་སེང་གེའི་མཐུ་རྣམས་ཀྱིས།  ། སྨན་རྣམས་བདུད་རྩིར་འགྱུར་བར་ཤོག། ནད་པ་ཤར་ཕྱོགས་ཁ་བསྟན་ལ།  ། སྨན་རྣམས་ཉེ་བར་སྩལ་བར་བགྱི།  ། དེ་ཡི་ཚེ་ན་རིག་སྔགས་འདི།  །  ལག་མཐིལ་བཞག་སྟེ་ཀླག་པར་བགྱི།  ། སྱཱདྱ་ཡ་ཐེ་དན། ∶¡Ãཁ་ཊེ་ཁ་ཊེ།  ཁ་ཊེ་བི་ཁ་ཊེ། (《¡¶ཞ》¡ཁ་ཌེ་ཁ་ཌེ་ཁ་ཌེ་བི་ཁ་ཌེ།  ཙ་ལེ་ཙི་ཙ་ལེ། )བི་མ་ལེ།  བི་ལཾ་བེ།  བ་ལེ།  བ་ལ་བ་ཏི༑  ཙནྡྲེ།  ཙ་ར་ཎེ།  ཨ་མྲྀ་ཏ་ནིརྒྷོ་ཥེ་སྭཱ་ཧཱ།  རླུང་ལས་གྱུར་དང་མཁྲིས་ལས་གྱུར༑ ༑ བད་ཀན་ལས་གྱུར་འདུས་ལས་གྱུར།  ། ནད་རྣམས་ཐམས་ཅད་རབ་བཅོམ་སྟེ།  ། བདག་ལ་རྟག་ཏུ་བདེ་ལེགས་ཤོག། བྲམ་ཟེ་རྣམས་ཀྱིས་བསླུས་ནས་སུ༑ ༑ ཤཱཀྱ་སེང་གེ་སྐྱོབ་པ་ལ།  ། དཔལ་སྦས་ཀྱིས་ནི་དུག་ཅན་གྱི།  ། བསོད་སྙོམས་དག་ནི་ཕུལ་བ་དང་།  ། དེ་ལས་དེ་ནི་བླངས་ནས་སུ།  ། སྟོན་པས་དུག་ནི་བསད་ནས་གསོལ།  ། བདེན་པའི་ཚིག་ནི་འདི་ཡིས་སུ།  ། ཟས་ནི་བདུད་རྩིར་འགྱུར་བར་ཤོག། རྣམ་པར་གཟིགས་ལ་ལྷ་གང་དང་།  ། གཙུག་ཏོར་ཅན་དང་ཀུན་སྐྱོབ་དང་།  ། ལོག་པར་དད་པ་སེལ་བ་དང་།  ། སྟོབས་ཆེན་ལྷ་གང་དད་པ་དང་༑ ༑ གསེར་དང་དཔལ་ལྡན་འོད་སྲུངས་དང་།  ། ཤཱཀྱ་ཡི་ནི་སེང་གེ་ལ།  ། རབ་དད་ལྷ་ཡི་དབང་པོ་དང་།  ། ཚངས་དབང་སུམ་ཅུའི་དབང་ཕྱུག་དང་།  ། འཇིག་རྟེན་སྐྱོང་བ་བཞི་དག་དང་།  ། ནོར་བུ་བཟང་དང་དབང་ཕྱུག་ཆེ།  ། སྲིན་མོ་ནག་མོ་ཆེན་མོ་དང་།  ། དེ་བཞིན་གདོལ་མ་གཏུམ་མོ་དག། མེ་ཏོག་དང་ནི་བདུག་པ་དང་།  །  བདག་གི་སྦྱིན་སྲེག་འདི་བཞེས་ཤིག། དེ་དག་ཚིམ་ཞིང་མཆོད་གྱུར་ནས།  །  བདག་གི་ཁ་ཟས་བྱང་བར་མཛོད།  ། ཟས་ལྔ་དག་དང་འདྲེས་པ་ཡང་།  ། བདག་ལ་མ་འདྲེས་མཛད་དུ་གསོལ།  ཁ་ཟས་ལྔ་དང་འདྲེས་པ་ཡང་།  ། ཟས་དེ་ཀུན་ནི་བཟའ་བར་བགྱི།  ། ས་བོན་དག་གི་ཚོགས་ཀུན་ལ།  ། ས་ཡི་བཅུད་ནི་ཞུགས་པ་ཡི།  ཁ་ཟས་འདྲེས་པ་ཐམས་ཅད་ཀྱང་།  ། བདག་ལ་མ་འདྲེས་མཛད་དུ་གསོལ།  ། ཇི་ལྟར་སྐུད་པ་བཅད་བསྲེགས་ཀྱང་།  ། དེ་ལྟར་བུར་ཡང་སླར་འབྱོར་པ།  ། དེ་ལྟར་ཟས་རྣམས་འདྲེས་པ་ཡང་།  ། མ་འདྲེས་པར་ནི་བདག་ལ་མཛོད།  ། སྱཱདྱ་ཐེ་དན།  ཁ་ཁ་མེ།  ཁ་ཁ།  ཁ་ཁ།  ཁ་ཁ་མེ།  ཤི་མེ།  ཤི་མེ།  ཤི་ཧཱུ་མེ།  ཤི་མ།  ཤི་མེ་སྭ་སྟི་སྭསྟི་སྭསྟི་སྭསྟི་མ་མ་ཤཱིནྟཾ།  ཤ་རཱ་གྲི།  ཁ་ཟས་ལྔ་དང་འདྲེས་པ་ཡང་།  ། ཇི་ལྟར་མ་འདྲེས་ཟས་བཞིན་དུ།  ། གང་གིས་ཇི་ལྟར་སྐུད་བསྲེགས་པ།  ། དེ་འདྲའི་བདེན་པ་མཛད་དུ་གསོལ།  ། སྱཱདྱ་ཐེ་དན།  ཀ་ལ་ཀེཀ་ལ་ལེ།  བ་ལ་ནི།  ཀ་རུ་ཏ་ཨཱ་ལ་ཡེ༑  ཨགྣེ།  སྃ་ཀྲཱ་མ་ཎེ་སྭཱ་ཧཱ།  ། སངས་རྒྱས་རྣམ་པར་གཟིགས་དང་སངས་རྒྱས་གཙུག་ཏོར་ཅན།  ། བདེ་གཤེགས་ཀུན་སྐྱོབ་སངས་རྒྱས་ལོག་པར་དད་སེལ་དང་༑ ༑ གསེར་ཐུབ་འོད་སྲུངས་ཤཱཀྱ་ཐུབ་པ་གཽ་ཏ་མྱ།  ། བསྙེངས་པ་མི་མངའ་བ་ལ་སྐྱབས་སུ་མཆི་བར་བགྱི།  ། མི་མཆོག་བདུན་པོ་དེ་དག་ནི་སྐུ་རྣམས་ལ།  ། མེ་ཏོག་དག་དང་སྤོས་རྣམས་ཀྱིས་ནི་མཆོད་པར་བགྱི།  ། ལུས་དང་ངག་དང་རབ་ཏུ་དང་བའི་སེམས་ཀྱིས་ནི།  ། དེ་དག་རྣམས་ལ་སྐྱབས་སུ་ཉེ་བར་མཆི་བར་བགྱི།  །  སངས་རྒྱས་རྫུ་འཕྲུལ་ཆེ་དང་ལྡན་པ་དེ་དག་ལ།  ། ལྷ་གང་མངོན་པར་རབ་ཏུ་དང་བ་ཡོད་པ་ཡི།  ། ལྷ་དེ་མགུ་ཞིང་ཡིད་ནི་རབ་ཏུ་དགའ་འགྱུར་ནས།  ། རབ་ཏུ་དང་བའི་སེམས་ཀྱིས་བདག་ལ་བསྲུང་དུ་གསོལ། །  ། ། ༈འཇིག་རྟེན་འདིའམ་ཡང་ན་འདས་པ་དང་།  ། མཐོ་རིས་དག་ན་རིན་ཆེན་མཆོག་ཡོད་པའང་།  ། དེ་བཞིན་གཤེགས་པ་ལྷ་ཡི་ལྷར་གྱུར་པ།  ། མི་ཡི་མཆོག་དང་འདིར་ནི་མཚུངས་པ་མེད།  ། དེ་བས་འདི་ནི་རིན་ཆེན་མཆོག་ཏུ་གསུངས༑ ༑ བདེན་པ་དེ་ཡིས་འདིར་ནི་བདེ་ལེགས་ཤོག། ཟད་པ་ཆགས་བྲལ་བདུད་རྩི་འདུས་མ་བྱས།  ། ཤེས་པས་ཤཱཀྱ་ཐུབ་དེ་རབ་ཏུ་ཕྱེ།  ། བདུད་རྩི་ཞི་བ་འདུས་བྱས་མ་ཡིན་པ།  ། ཆོས་དེ་དང་ནི་མཚུངས་པ་གང་ཡང་མེད།  ། དེ་བས་འདིར་ནི་རིན་ཆེན་མཆོག་ཏུ་གསུངས།  ། བདེན་པ་དེ་ཡིས་འདིར་ནི་བདེ་ལེགས་ཤོག༑ མཆོག་ཏུ་གང་འདོད་ཚུལ་བཞིན་རབ་བསྟན་པ།  ། སྟོན་པའི་རྣལ་འབྱོར་བླ་མེད་རྟག་བསྒྲུབ་པ།  ། རྡོ་རྗེ་ལྟ་བུ་མི་གཉིས་ལམ་མཐོང་བ།  ། ཏིང་འཛིན་དེ་དང་མཉམ་པ་ཡོད་མ་ཡིན།  ། དེ་བས་འདིར་ནི་རིན་ཆེན་མཆོག་ཏུ་གསུངས།  །  བདེན་པ་དེ་ཡིས་འདིར་ནི་བདེ་ལེགས་ཤོག། གང་ཟག་ཆེན་པོ་བརྒྱད་པོ